Z tajkim padom so Zhorjelske krajne sudnistwo kóždy dźeń njezaběra. Njeskutk – rubježny nadpad na Bukečansku wotnožku lutowarnje – sta so před 19 lětami. Podawki rekonstruować je tuž ćežko, ćim bóle, dokelž wobskorženy prěje, zo bě wobdźěleny.
Ilona B. hišće dźensa na wony dźeń mysli, jako so wo swoje žiwjenje boješe. 23. januara 1997 přijědźe wona kaž wšědnje krótko do napoł wosmich na dźěło w Bukečanskej wotnožce lutowarnje. Hromadźe ze swojej mjeztym zemrětej koleginu Christel S. staraše so tam wo pjenježne naležnosće ludźi. Tón dźeń pak bě wšitko hinak. Lědma zo bě Ilona B. durje personalneho zachoda wočiniła, ju hižo dwě ruce hrabnyštej a do twarjenja sćahnyštej.
ces_Latn szl_Latn